**Visul unei creaţii**

*Relu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ai dezgropat un craniu bătrân

şi un mort tânăr ai descărnat

ai luat de la morgă

un ficat

un plămân

şi un ochi cu cataractă

ciroză

cancer

și urechea lui Van Gogh

ți-am adus eu

pe caii roz ai lui Gauguin

le-ai împachetat într-o valiză

și m-ai exilat să agonizez în insula asta

unde moneda mea

nu e cotată la casa lor de schimb valutar

Neplătind factura la luceferi

voi orbi în flacără

desfundă-mi canalele mânecii

înfundate cu lut

nu-i vina mea

că n-a pus antioxidanți olarul

când m-a învârtit pe roată

desfundă-mi canalele mânecii

pană nu se topește ceara

picioarelor de scaun

și voi rămane spânzurat cu dragostea

și diavoli pe mine zorzoane

mă trezesc

înainte să înoate sirena

în căderea mea de pace

sunt transpirat

din vis până la cuvinte

te târăsc

te arunc în cadă

şi îmi spăl sufletul cu tine

să nu-l stoarcem te rog

chiar dacă mai curge

o lacrimă

o lumină

un zâmbet

o grimasă

mai bine îl agăţ în cuvintele tale

deasupra ceştii

să picure în cafea

să se zvânte în fumul de ţigară